Ծնվել է 1965թ. մարտի 31-ին, Երևանում: Եղել է դերասան Հրանտ Թոխատյանի կինը: 1981թ. ավարտել է Երևանի Շևչենկոյի անվան միջնակարգ դպրոցը: 1981-85թթ սովորել է Երևանի Ռ.Մելիքյանի անվան երաժշտական ուսումնարանում: Զուգահեռ սովորել է նաև Երևանի Կամերային թատրոնի ստուդիայի դպրոցում: 1987թ-ից աշխատում է Երևանի պետական Կամերային թատրոնում` որպես դերասանուհի: Խաղացել է «Հայկ», «Կաբարե», «Հասարակ համերգ», «Նազար» և այլ ներկայացումներում: 1995-98թթ աշխատել է Հայաստանի Երգի պետական թատրոնում` որպես երգչուհի և հանդիսավար: 1996թ. մասնակցել է «Խաթաբալադա» ներկայացման բեմադրության աշխատանքներին և «Մեր բակը 2» ֆիլմի նկարահանումներին: Մասնակցել է «Մեր այբբենարանը» նախագծի 9 մասերի ստեղծմանը, «Արմենիա» հեռուստաընկերության «Աստղային պատերազմներ» և բազմամաս «Սիտկոմ» նախագծերին: Խաղացել է «Հայ TV» հեռուստաընկերության «10 պակաս» և «Դանիելյան + Դանիելյան» նախագծերում: Մասնակցել է նաև «Իմ մեղքը» («Մեա Կուլպա») ներկայացմանը: 2012թ. խաղացել է «Ջին ջան» ներկայացման և «Շանթ» հեռուստաընկերության «Տիկին Ջեմիկ» հեռուստաֆիլմի մեջ: 2013թ-ից Հայաստանի Հանրային հետուստաընկերությամբ վարել է «Մեր մեջ ասած» նախագիծը: